ലീഡുയര്ത്തി ഇംഗ്ലണ്ട് കളി തിരിച്ചുപിടിക്കാന് ഇന്ത്യ പൊരുതുന്നു ഓവല്: ലോവര് മിഡില് ഓര്ഡറും വാലറ്റവും നിന്നുകത്തിയപ്പോള് ഇന്ത്യക്കെതിരായ നാലാം ടെസ്റ്റില് ഇംഗ്ലണ്ടിന് നിര്ണായകമായ ഒന്നാമിന്നിങ്സ് ലീഡ്. 99 റണ്സ് ലീഡ് വഴങ്ങി രണ്ടാമിന്നിങ്സില് വിക്കറ്റൊന്നും നഷ്ടപ്പെടാതെ 43 റണ്സ് എന്ന നിലയിലാണ്. 20 റണ്സുമായി രോഹിത് ശര്മയും 22 റണ്സുമായി കെ.എല് രാഹുലുമാണ് ക്രീസില്. മൂന്നാംദിവസം പരമാവധി റണ്സ് ചേര്ത്ത് മറ്റൊരു അട്ടിമറിക്കാവും ഇന്ത്യന് ശ്രമം. അതേ സമയം ഇന്ത്യക്ക് ബാറ്റിങ്ങില് പിഴച്ചാല് ഇംഗ്ലീഷുകാര്ക്ക് കാര്യങ്ങള് എളുപ്പമാകും.മുന്നിരയെ മെരുക്കിയ ശേഷമാണ് ഇന്ത്യന് പന്തേറുകാര്ക്ക് പിഴച്ചത്. 62 റണ്സിനിടെ ഇന്ത്യന് ബൗളര്മാര് അഞ്ചു വിക്കറ്റ് പിഴുതശേഷമായിരുന്നു ഇംഗ്ലണ്ടിെന്റ ചെറുത്തുനില്പ്പ്. ഒടുവില് 290 റണ്സ് നേടി ഔള്ഔട്ടാവുേമ്ബാഴേക്കും നിര്ണായകമായ 99 റണ്സ് ലീഡ് ആതിഥേയര് കരസ്ഥമാക്കിയിരുന്നു.81 റണ്സടിച്ച ഒലിവര് പോപിെന്റയും 50 റണ്സ് നേടിയ ക്രിസ് വോക്സിെന്റയും നേതൃത്വത്തിലായിരുന്നു ഇംഗ്ലണ്ടിെന്റ ഉയിര്ത്തെഴുന്നേല്പ്പ്. ജോണി ബെയര്സ്റ്റോയും 37 മുഈന് അലിയും 35 പിന്തുണ നല്കിയതോടെ അവസാന അഞ്ചു വിക്കറ്റ് കൂട്ടുകെട്ടുകളില് പിറന്നത് 128 റണ്സ്.ഇന്ത്യയെ 191ന് പുറത്താക്കിയ ശേഷം മൂന്നിന് 53 എന്ന നിലയില് രണ്ടാം ദിനം കളി പുനരാരംഭിച്ച ഇംഗ്ലണ്ടിനെ തുടക്കത്തിലേ ഉമേഷ് യാദവ് ഞെട്ടിച്ചു. പത്ത് റണ്സ് ചേര്ക്കുേമ്ബാഴേക്കും നൈറ്റ്വാച്ച്മാന് ക്രെയ്ഗ് ഓവര്ട്ടണിനെയും 1 ഡേവിഡ് മലാനെയും 31 മടക്കിയ ഉമേഷ് ഇംഗ്ലണ്ടിനെ അഞ്ചിന് 62 എന്ന നിലയിലേക്ക് തള്ളിയിട്ടു.ഇതോടെ ലീഡ് സ്വപ്നം കണ്ട വിരാട് കോഹ്ലിയെയും സംഘത്തെയും നിരാശരാക്കി പോപും ബെയര്സ്റ്റോയും ബാറ്റേന്തിയതോടെ ഇംഗ്ലണ്ട് സ്കോര് ഇടതടവില്ലാതെ ചലിച്ചു. ആറാം വിക്കറ്റില് 91 റണ്സ് കൂട്ടുകെട്ടുമായാണ് ഇവര് തിരിച്ചടിച്ചത്. പരമ്ബരയില് ആദ്യമായി അവസരം ലഭിച്ചത് മുതലാക്കിയ പോപ് 159 പന്തില് ആറു ബൗണ്ടറിയടക്കമാണ് 81ലെത്തിയത്. ബെയര്സ്റ്റോ 77 പന്തില് ഏഴു ഫോര് പായിച്ചു. ഒടുവില് ബെയര്സ്റ്റോയെ വിക്കറ്റിനുമുന്നില് കുടുക്കി മുഹമ്മദ് സിറാജാണ് കൂട്ടുകെട്ട് പൊളിച്ചത്. എന്നാല്, പിന്നാലെയെത്തിയ മുഈനും പിടിച്ചുനിന്നതോടെ ഇന്ത്യ വീണ്ടും വിയര്ത്തു. 71 പന്തില് ഏഴു ബൗണ്ടറിയടിച്ച മുഈനും പോപും ചേര്ന്ന് സ്കോര് 222ലെത്തിച്ചു. രവീന്ദ്ര ജേദജയെ ഉയര്ത്തിയടിക്കാനുള്ള ശ്രമത്തില് മുഈന് പുറത്തായതോടെയാണ് ഇന്ത്യക്ക് ശ്വാസം വീണത്. പിന്നീട് വോക്സിെന്റ ഊഴമായിരുന്നു. ഏകദിന ശൈലിയില് ബാറ്റുവീശിയ വോക്സ് ബൗണ്ടറികളുടെ മാലപ്പടക്കം 11 എണ്ണം തീര്ത്താണ് ഇംഗ്ലണ്ടിെന്റ ലീഡ് നീട്ടിയത്.